હાર્દિકે ટવીટ કરી એવો પણ માર્મિક કટાક્ષ કર્યો છે કે, બંધારણમાં કોઇ નવી કલમ ઉમેરાઇ છે કે શું. મારા ઘરમાં કોણ આવશે અને કોણ નહી આવે તેનો ફૈંસલો પણ હવે પોલીસ અને ભાજપ કરશે? છેલ્લા પાંચ દિવસથી તો આવું જ કંઇક લાગી રહ્યું છે. મને મળવા પૂરા પ્રદેશમાંથી ૬૦ હજારથી વધુ લોકો આવ્યા હતા પરંતુ પોલીસે માત્ર ૧૧૨૪ લોકોને જ મારા ઘર સુધી પહોંચવા દીધા. ઉલ્લેખનીય છે કે, ગઇકાલે પણ હાર્દિકને મળવા મધ્યપ્રદેશમાંથી ખૂબ મોટી સંખ્યામાં લોકો આવ્યા હતા પરંતુ પોલીસે માત્ર ૨૦ લોકોને જવા દીધા હતા. હાર્દિક પટેલને સમર્થન આપવા કોંગ્રેસના કેટલાક નેતાઓ તેને મળવા માટે આવી પહોચ્યા હતા. રાજસ્થાનના બગરૂમાં રહેતા કોંગ્રેસના નેતા ડા. રઘુ આજે હાર્દિક પટેલને મળવા ગ્રીનવુડ આવ્યા હતા.